Babelscape/SREDFM huggingface dataset:
Σερζ Περουτσινί

Ο Σερζ Περουτσινί είναι πρώην Μονεγάσκος ποδοσφαιριστής γεννημένος στις 7 Ιανουαρίου 1955 στο Μονακό. 

Προήλθε από τα τμήματα υποδομής και αγωνίστηκε ως αμυντικός με την φανέλα της ΑΣ Μονακό, ομάδα με την οποία, αναδείχτηκε πρωταθλητής Γαλλίας το 1978. Στη συνέχεια, μεταγράφηκε στην Μονπελιέ Παγιάντ ΣΚ.
Ιρλανδική Προεδρία του Συμβουλίου της Ευρωπαϊκής Ένωσης 2013

class="infobox" width=282 style="font-size: 100%;"
style="background: #FFFBFF; text-align: center; color:black" colspan="2" | Ιρλανδική Προεδρία του Συμβουλίου της Ευρωπαϊκής Ένωσης- 2013 -
 colspan="3" style="text-align:center;"|300px|center 
style="background: #EFEFEF; text-align: center; color:black" colspan="2" Πληροφορίες 
Διάρκεια
1 Ιανουαρίου 2013 - 30 Ιουνίου 2013
Κάτοχος
 Δημοκρατία της Ιρλανδίας
Συνδεδεμένο μήνυμα
«Για τη σταθερότητα, την ανάπτυξη και την απασχόληση»
Πρωθυπουργός
Έντα Κένι
Αρμόδιος Υπουργός
Έιμον Γκίλμορ
style="background: #EFEFEF; text-align: center; color:black" colspan="2" Τριάδα Προεδρίας
style="background: #FFFBFF; text-align: center; color:black" colspan="2" Ιρλανδία, , 
style="background: #EFEFEF; text-align: center; color:black" colspan="2" Ιστοσελίδα Προεδρίας
style="background: #FFFBFF; text-align: center; color:black" colspan="2" eu2013.ie/
Η Ιρλανδική Προεδρία του Συμβουλίου της Ευρωπαϊκής Ένωσης 2013 (για το α' εξάμηνο του έτους) είναι η προεδρία την οποία άσκησε η Ιρλανδία στο Συμβούλιο της Ευρωπαϊκής Ένωησης.

Είναι η 4η Προεδρία του Συμβουλίου, την οποία αναλαμβάνει η Ιρλανδία, από την ένταξή της στην Ευρωπαϊκή Ένωηση.

Είναι μέλος της Τ5 Τριάδας Προεδρίας μαζί με την Λιθουανία και την Ελλάδα.
Αντώνης Δροσογιάννης

Ο Αντώνης Δροσογιάννης (26 Ιανουαρίου 1922 - 5 Νοεμβρίου 2006) ήταν Έλληνας αντιστράτηγος του Στρατού Ξηράς και πολιτικός. Διετέλεσε βουλευτής Φθιώτιδας του ΠΑΣΟΚ, υφυπουργός και αναπληρωτής υπουργός Εθνικής Άμυνας με υπουργό τον ίδιο τον Ανδρέα Παπανδρέου και υπουργός Δημόσιας Τάξης. Πολεμιστής του Ιερού Λόχου στη διάρκεια του Β΄ Παγκοσμίου Πολέμου, εξελίχθηκε σε έναν από τους πιο διάσημους καταδρομείς στην ιστορία του ελληνικού στρατού. Ήταν ο δημιουργός και πρώτος διοικητής της Ε΄ Μοίρας Καταδρομών, ενώ άφησε εποχή ως σκληρός διοικητής του τότε ΚΕΜΚ (Κέντρον Εκπαιδεύσεως Μονάδων Καταδρομών).

Ενώ προερχόταν από οικογένεια προσκείμενη πολιτικά στην φιλοβασιλική Δεξιά, ανήκε σε μία ομάδα αξιωματικών που γοητεύτηκαν από τις ιδέες του Ανδρέα Παπανδρέου με την εμφάνισή του στην πολιτική.
Λουντοβίκ Ασεμοασά

Ο Αμεβού-Λουντοβίκ Ασεμοασά (γεννημένος στις 18 Σεπτεμβρίου 1980 στην Λυών) είναι γεννημένος στη Γαλλία Τογκολέζος ποδοσφαιριστής που αγωνίζεται ως αμυντικός ο οποίος αυτόν τον καιρό, ως τον Αύγουστο του 2010, αγωνίζεται στην γαλλική ερασιτεχνική ομάδα της Λιμονέστ Σαιν-Ντιντιέ.
Ροκατέντα

thumb|250px|Δορυφορική εικόνα του Ροκατέντα
Το Ροκατέντα ("Rokatenda") ή Παλουβέχ ("Paluweh") είναι ενεργό ηφαίστειο το οποίο σχηματίζει το μικρό νησί Παλούε, με διάμετρο περίπου 8 χιλιόμετρα και έκταση 41 χλμ², περίπου 10 χιλιόμετρα βόρεια της νήσου Φλόρες. Η κορυφή του ηφαιστείου βρίσκεται 875 μέτρα πάνω από την επιφάνεια της θάλασσας και περισσότερα από 3 χιλιόμετρα πάνω από τον πυθμένα της. Η κορυφή του περιλαμβάνει αλληλοεπικαλυπτόμενους κρατήρες και αρκετούς δόμους λάβας. Η σύσταση της λάβας του ηφαιστείου είναι κυρίως ανδεσιτική.

Εκρήξεις με ισχύ 3 στη κλίμακα VEI έλαβαν χώρα περίπου το 1650, το 1928, το 1972 και τη περίοδο 2012-13. Η έκρηξη του 1928 ήταν εκρηκτική και προκάλεσε τσουνάμι λόγω κατολισθήσεων, ενώ έλαβε χώρα η δημιουργία ενός δόμου, ο οποίος ονομάστηκε Ροκατέντα. Οι εκρήξεις του 1963, 1972, 1973, 1980-81, 1984 και 1985 έλαβαν χώρα σε αυτόν τον δόμο. Η έκρηξη του 1981 προκάλεσε μια πυροκλαστική που έκαψε 36 σπίτια, όμως το νησί είχε προηγουμένως εκκενωθεί. 

Η πιο πρόσφατη έκρηξη του ηφαιστείου ξεκίνησε τον Νοέμβριο του 2012 με εκρηκτικές στήλες ύψους 2,4 χιλιομέτρων, ενώ παράλληλα άρχισε να σχηματίζεται ένας νέος ηφαιστειακός δόμος, με ύψος 150 μέτρα και διάμετρο στη βάση 250 μέτρα, ο οποίος ήταν το νέο ψηλότερο σημείο του νησιού. Ο δόμος βρίσκεται λίγο δυτικότερα του προηγούμενου και έλαβε το όνομα Ρερομπόλα. Τον Δεκέμβριο η στάχτη έφτανε σε υψόμετρο 4 χιλιόμετρων και απόσταση 55 χιλιομέτρων από το ηφαίστειο. Στις 10 Αυγούστου 2013, μια πυροκλαστική ροή κατέβηκε τις πλαγιές του ηφαιστείου με αποτέλεσμα, σύμφωνα με την αρχική αναφορά, τον θάνατο 6 ατόμων τα οποία βρίσκονταν στη παραλία όπου κατέληξε η πυροκλαστική ροή, αν και είχε διαταχθεί η εκκένωση του νησιού. Η πυροκλαστική ροή προκλήθηκε από τη μερική κατάρρευση του δόμου.
Στάδιο Ντε Φάιφεμπεργκ

Το Στάδιο Ντε Φάιφεμπεργκ είναι ποδοσφαιρικό γήπεδο στο Ντέτινκεμ της Ολλανδίας και χρησιμοποιείται ως έδρα της Ντε Χράαφσχαπ.
Ουίλιαμ Ρόμπερτσον Σμιθ

Ο Ουίλιαμ Ρόμπερτσον Σμιθ (William Robertson Smith) (1846–1894) υπήρξε μελετητής της Βίβλου, γλωσσολόγος και ιστορικός της θρησκείας. Διορισμένος καθηγητής Ανατολικών γλωσσών στο Αμπερντίν, ο Σμιθ σύντομα συνάντησε δυσκολίες με τις αυθεντίες σε ό,τι αφορούσε στις ιστορικές και θεολογικές του υποθέσεις. Παύθηκε το 1881 και ανέλαβε την έκδοση της "Encyclopaedia Britannica" και κατόπιν την έδρα της Αραβικής στο πανεπιστήμιο του Κέιμπριτζ. Έγινε ευρέως γνωστός εξαιτίας της δίκης του για αίρεση το 1870, εξαιτίας της δημοσίευσης ενός λήμματος στην "Encyclopædia Britannica".
Μάιλο Μπάτλερ

Ο Σερ Μάιλο Μπάτλερ , Milo Butler, GCMG (11 Αυγούστου 1906 - 22 Ιανουαρίου 1979) ήταν ο πρώτος Γενικός Κυβερνήτης των Μπαχαμών. Διορίστηκε από την Ελισάβετ Β' στο αξίωμα αυτό, έπειτα από προτροπή του πρωθυπουργού Λίντεν Πίντλινγκ. Ο τελευταίος ήταν και ο ηγέτης του Προοδευτικού Κόμματος των Φιλελευθέρων (PLP).

Ανέλαβε καθήκοντα το 1973 και πέθανε εν ενεργεία στο Νασάου, το 1979. Στο κέντρο της πρωτεύουσας των Μπαχαμών βρίσκεται ένα άγαλμα του Μπάτλερ κοντά στο Κοινοβούλιο. Επίσης το πορτρέτο του είναι αποτυπωμένο στο χαρτονόμισμα των 20 δολαρίων Μπαχαμών.
Τσάμπιονσιπ Σκωτίας

Η Τσάμπιονσιπ Σκωτίας (αγγλικά: "Scottish Championship") είναι η δεύτερη κατηγορία της Σκωτικής Επαγγελματικής Φούτμπολ Λιγκ (Scottish Professional Football League), η οποία ιδρύθηκε τον Ιούλιο του 2013.
Ιωάννης Διώτης

Ο Ιωάννης Διώτης (1955) είναι Έλληνας εισαγγελικός λειτουργός που την περίοδο 1994 - 2003 διετέλεσε πρόεδρος του Συμβουλίου Συντονισμού Ανάλυσης και Ερευνών του Υπουργείου Δημοσίας Τάξεως (Τρομοκρατία και οργανωμένο έγκλημα) συνδέοντας το όνομά του με την εξάρθρωση της 17 Νοέμβρη. Την περίοδο 2011 - 2012 διετέλεσε Ειδικός Γραμματέας του Σώματος Δίωξης Οικονομικού Εγκλήματος (ΣΔΟΕ).
Αγά Χαν

Αγά Χαν (Āqā Xān, επίσης "Aqa Khan" και "Agha Khan"), είναι ο κληρονομικός τίτλος του Ιμάμ του μεγαλύτερου κλάδου των Ισμαηλιτών ακολούθων της σιιτικής πίστης. Ανήκουν στο Ιμαμάτο των απογόνων του Ισμαήλ ιμπν Τζαφάρ, πρεσβύτερου γιου του Ιμάμη Τζα'φαρ αλ-Σαντίκ, ενώ ο μεγαλύτερος κλάδος του Σιιτισμού των Δωδεκαδιτών ακολουθεί τον Μουζά αλ-Καζίμ μικρότερο αδελφό του Ισμαήλ και τους διαδόχους του. Οι Δωδεκαδίτες Ισμαηλίτες ακολουθούν επίσης τους γιους του Αμπντουλά Τζαφάρ μπιν Μουχάμαντ Ας-Σαντίκ (Abdullah Jafar bin Muhammad As-Sadiq), Ισμαήλ μπιν Τζαφάρ και Αμπούλ Χασάν Μούσα μπιν Τζαφάρ. Ένας τρίτος γιος, επίσης Ισμαήλ μπιν Τζαφάρ πέθανε σε παιδική ηλικία, χωρίς ποτέ να εισέλθει στη διαδικασία της διαδοχής. Το βασίλειο των Φατιμιδών κυβερνάτο από επτά διαδόχους, μετά τους οποίους ξέσπασε διαφωνία ανάμεσα σε δύο πρίγκιπες — του Νιζάρ και του Μουσταλί η οποία κατέληξε στην ήττα των Νιζαρί και τη φυγή αρκετών από το Ιράν στην Αίγυπτο.

Σύμφωνα με τον Φαρχάντ Νταφτάρυ στο πρώτο μισό του 19ου αιώνα όταν οι Νιζαρί Ιμάμ ζούσαν ακόμη στο Ιράν ο τιμητικός τίτλος του "Αγά Χαν" αποδόθηκε στον Αγά Χασάν Αλί Σαχ, τον 46ο Ιμάμ των Ισμαηλιτών από τον Πέρση βασιλέα Φαθ-Αλί Σαχ Καζάρ, Σάχη της Περσίας.
Φράουενφριντενσκιρχε

Η Φράουενφριντενσκιρχε ("Frauenfriedenskirche", σημαίνει στα γερμανικά "Ναός της Παναγίας Ειρήνης"), είναι μία Ρωμαιοκαθολική εκκλησία στο Μπόκενχαϊμ της Φραγκφούρτης. Χτίστηκε από τον Hans Herkommer κατά τα έτη 1927-1929. Η εκκλησία είναι ένα ασυνήθιστο δείγμα μεσοπολεμικής νεωτεριστικής αρχιτεκτονικής, που συνδυάζει στοιχεία του εξπρεσιονισμού με τη «Νέα Αντικειμενικότητα» της αρχιτεκτονικής Bauhaus.

Το σχέδιο για την κατασκευή μίας τέτοιας εκκλησίας αναπτύχθηκε το 1916 από την Hedwig Dransfeld, τότε πρόεδρο της "Katholischer Deutscher Frauenbund" (Καθολική Γερμανική Οργάνωση Γυναικών). Η εκκλησία είχε σκοπό να εκπροσωπεί μια προσευχή για την ειρήνη και επίσης να χρησιμεύσει ως ένα μνημείο για τους πεσόντες του Α' Παγκοσμίου Πολέμου. Τα χρήματα που συλλέχθηκαν αρχικά για το το έργο χάθηκαν λόγω του γερμανικού υπερπληθωρισμού της περιόδου 1914-1923. Ο ναός ολοκληρώθηκε τελικά στις 5 Μαΐου 1929.

Κατηγορία:Φραγκφούρτη
Κατηγορία:Χριστιανικοί ναοί στη Γερμανία
Σάμιουελ Τζόνσον

Ο Σάμιουελ Τζόνσον ("Samuel Johnson", 18 Σεπτεμβρίου 1709 - 13 Δεκεμβρίου 1784), αναφερόμενος συχνά ως Δρ. Τζόνσον, ήταν Άγγλος συγγραφέας με διαρκή συμβολή στην αγγλική λογοτεχνία ως ποιητής, δοκιμιογράφος, ηθικολόγος, κριτικός λογοτεχνίας, βιογράφος, συντάκτης και λεξικογράφος. Ο Τζόνσον ήταν ένας αφοσιωμένος Αγγλικανός και περιγράφεται στο Εθνικό Βιογραφικό Λεξικό της Οξφόρδης ως "ο αναμφισβήτητα πιο διακεκριμένος άνθρωπος των γραμμάτων στην αγγλική ιστορία". Αποτελεί το θέμα της πιο διάσημης βιογραφίας στην αγγλική λογοτεχνία, που έχει τον τίτλο "Η Ζωή του Σάμιουελ Τζόνσον" και γράφτηκε από τον Τζέιμς Μπόσγουελ. Θεωρείται μια σημαντική φυσιογνωμία της πνευματικής ζωής και των γραμμάτων του 18ου αιώνα.

Γεννημένος στο Στάφορντσαϊρ, ο Τζόνσον φοίτησε στο Πανεπιστήμιο Πέμπροουκ της Οξφόρδης για ένα χρόνο περίπου και η έλλειψη χρηματοδότησης τον ανάγκασε να εγκαταλείψει τις σπουδές του. Αφού αρχικά εργάστηκε ως δάσκαλος, μετακόμισε στο Λονδίνο όπου άρχισε να γράφει για το περιοδικό "The Gentleman's Magazine". Τα πρώτα του έργα περιλαμβάνουν την βιογραφία του Ρίτσαρντ Σάβατζ, τα ποιήματα "Λονδίνο" και "Η Ματαιότητα των Ανθρώπινων Ευχών" και το θεατρικό έργο "Ειρήνη".

Μετά από εννέα χρόνια εργασίας, το "Λεξικό της Αγγλικής Γλώσσας" του Τζόνσον δημοσιεύτηκε το 1755. Χάρισε ένα αρκετά σημαντικό αποτέλεσμα στην σύγχρονη αγγλική γλώσσα και έχει αναγνωριστεί ως "ένα από τα μεγαλύτερα επιτεύγματα ανθρώπου". Αυτό το έργο έφερε δημοτικότητα και επιτυχία στον Τζόνσον. Μέχρι την ολοκλήρωση του πρώτου αγγλικού λεξικού της Οξφόρδης 150 χρόνια αργότερα, το λεξικό του Τζόνσον ήταν το βασικό βρετανικό λεξικό στην χώρα. Τα ύστερα έργα του Τζόνσον περιλάμβαναν δοκίμια, μια ειδική έκδοση με σχολιασμό των έργων του Ουίλιαμ Σαίξπηρ και την ευρέως πολυδιαβασμένη ιστορία "Η Ιστορία του Ράσσελας, Πρίγκιπα της Αβισσινίας". Το 1763 έγινε φίλος με τον Τζέιμς Μπόσγουελ, με τον οποίο ταξίδεψε στην Σκωτία. Ο Τζόνσον περιέγραψε τα ταξίδια τους στο έργο "Ένα Ταξίδι στα Δυτικά Νησιά της Σκωτίας". Κατά τα τελευταία χρόνια της ζωής του, συνέγραψε μαζικά τις ζωές των πιο διακεκριμένων Άγγλων ποιητών οι οποίες αποτελούν μια συλλογή από βιογραφίες και αξιολογήσεις των ποιητών του 17ου και 18ου αιώνα.

Ο Τζόνσον ήταν ένας ψηλός και εύσωμος άνθρωπος. Οι περίεργες κινήσεις και τα τικ του ανησυχούσαν μερικούς όταν τον συναντούσαν για πρώτη φορά. Η βιογραφία του Μπόσγουελ, μαζί με άλλες βιογραφίες, τεκμηρίωσε την συμπεριφορά και τους τρόπους του Τζόνσον με τέτοια λεπτομέρεια ώστε μετά το θάνατό του ενημερώθηκαν για την διάγνωση του συνδρόμου Τουρέτ, μια κατάσταση που δεν είχε καθοριστεί ούτε διαγνωστεί κατά τον 18ο αιώνα. Μετά από μια σειρά από ασθένειες, ο Τζόνσον πέθανε το βράδυ της 13ης Δεκεμβρίου 1784 και θάφτηκε στο Αβαείο του Ουέστμινστερ. Στα χρόνια που ακολούθησαν τον θάνατό του, ο Τζόνσον άρχισε να αναγνωρίζεται ως ένα άτομο με μια διαρκή επίδραση στη λογοτεχνική κριτική ενώ ορισμένοι ισχυρίστηκαν ότι αυτός ήταν ο πραγματικά μεγάλος κριτικός της αγγλικής λογοτεχνίας.
Σουφριέρ Χιλς

thumb|250px|Άποψη του Σουφριέρ Χιλς
Το Σουφριέρ Χιλς ("Soufrière Hills") είναι ενεργό ηφαίστειο στο Μοντσερράτ, ένα Βρετανικό Υπερπόντιο Έδαφος στην Καραϊβική. Η κορυφή Τσανς Πηκ έχει ύψος 915 μέτρα και θεωρείται η ψηλότερη του ηφαιστείου και του νησιού, όμως ο νέος δόμος που δημιούργηθηκε από το 1995 και μετά υπολογίζεται ότι έχει ύψος μεγαλύτερο από 930 μέτρα (2006). Αποτελείται από μια σειρά ηφαιστειακών δόμων οι οποίοι βρίσκονται σε μια ζώνη με ανατολική-νοτιο-ανατολική κατεύθυνση. Το Σουφριέρ Χιλς, ύστερα από μια μεγάλη περίοδο κατά την οποία παρέμεινε ανενεργό, ενεργοποιήθηκε το 1995 και συνεχίζει να εκρήγνυται έκτοτε. Οι εκρήξεις του έχουν ως αποτέλεσμα το μισό Μοντσερράτ να μην είναι κατοικήσιμο και έχουν καταστρέψει το Πλύμουθ, την πρωτεύουσα του νησιού, με αποτέλεσμα την εκκένωσή της. Σχεδόν τα 2/3 του πληθυσμού του Μοντσερράτ το έχουν εγκαταλείψει εξαιτίας των εκρήξεων.

Το ηφαίστειο έχει ανδεσιτική σύσταση και η τρέχουσα δραστηριότητα του ηφαιστείου περιλαμβάνει περιόδους ανάπτυξης του δόμου οι οποίες διακόπτονται από περιόδους μερικής κατάρρευσης του δόμου που έχει ως αποτέλεσμα τη δημιουργία πυροκλαστικών ροών, παραγωγή στάχτης και εκρηκτικές εκρήξεις. Το ηφαίστειο παρακολουθείται από το Ηφαιστειακό Παρατηρητήριο του Μοντσερράτ (Montserrat Volcano Observatory).
Γανδάρα

Η Γανδάρα (ګندارا, گندھارا, गन्धार) ήταν αρχαίο βασίλειο των παραποτάμιων κοιλάδων του Σουάτ, του Καμπούλ και του Ποδοχάρ στο σύγχρονο Πακιστάν και τη δυτική Ινδία. Οι κύριες πόλεις του ήταν η "Purushapura" (Πουρουσαπούρα, η αρχαία Πευκέλα ή Πευκελαώτις, το σύγχρονο Πεσαβάρ), που σημαίνει κυριολεκτικά "πόλη των ανθρώπων" και η "Takshashila" (Τάξιλα). Αποτελεί μια από τις περιοχές της Ινδίας στις οποίες επεκτάθηκε ο Μέγας Αλέξανδρος κατά τις εκστρατείες του στην Ινδία περί του 326 - 325 π.Χ., όπου και ίδρυσε την ομώνυμη επαρχία της περιοχής. Αποτελούνταν από δυο γεωγραφικώς διακριτές περιφέρειες, την πεδινή Γανδαρίδα με έδρα τα Τάξιλα, και την πιο ορεινή Γανδαρίτιδα με έδρα την Πευκελαώτιδα. Η Γανδαρίτις συνόρευε με τις Παροπαμισάδες, όπου υπήρχει η μεγαλύτερη πυκνότητα Ελλήνων αποίκων στην ευρύτερη περιοχή της Βακτρίας και των Ινδιών (4ος π.Χ. - 5ος αι μ.Χ.). 

Το βασίλειο της Γανδάρας διήρκεσε από τη βεντική περίοδο (c. 1500-500 π.Χ.) έως τον 11ο αιώνα μ.Χ. Ως κέντρο του βουδιστικού πολιτισμού, έφτασε στον κολοφώνα της κατά την περίοδο από τον 1ο έως τον 5ο αιώνα επί των βασιλέων Κουσάν. ο περσικός όρος Σαχί χρησιμοποιείται από τον ιστορικό συγγραφέα Αλ Μπιρουνί ως αναφορά στην κυβερνώσα δυναστεία που ανέλαβε από τους "Kabul Shahi" και κυβέρνησε την περιοχή έως τον 10ο και 11ο αιώνα. Κατόπιν η περιοχή κατακτήθηκε από τον Μαχμούντ του Γκαζνί το 1021, και το όνομα Γανδάρα έσβησε. Κατά την ισλαμική περίοδο η περιοχή διοικείτο από τη Λαχώρη ή από την Καμπούλ. Κατά την περίοδο της αυτοκρατορίας των Μογγόλων η όλη επικράτεια ήταν τμήμα της επαρχίας της Καμπούλ.
Windows 2000

Τα Windows 2000 είναι ένα λειτουργικό σύστημα που κυκλοφόρησαν για βιομηχανοποίηση στις 15 Δεκεμβρίου του 1999 και διαθέσιμα στις 17 Φεβρουαρίου του 2000 και είναι ο διάδοχος των Windows NT 4.0. Σχεδιασμένα με γνώμονα τη δοκιμασμένη βάση κώδικα των Windows NT 4.0, τα Windows 2000 πρόσθεσαν σημαντικές βελτιώσεις στην αξιοπιστία, στην ευκολία χρήσης, στη συμβατότητα πρόσβασης στο διαδίκτυο (Internet) και στην υποστήριξη της χρήσης φορητών υπολογιστών. Κατά τη διάρκεια της ανάπτυξής τους, τα Windows 2000 αναφέρονταν ως "Windows NT 5.0". Τα Windows 2000 διαδέχτηκαν τα Windows XP και Windows Server 2003.

Μεταξύ άλλων βελτιώσεων, τα Windows 2000 απλούστευσαν την εγκατάσταση υλικού προσθέτοντας υποστήριξη σε ένα εύρος προϊόντων υλικού Τοποθέτησης και Άμεσης Λειτουργίας, στα οποία περιλαμβάνονταν εξελιγμένα προϊόντα δικτύωσης και ασύρματης λειτουργίας, συσκευές USB, συσκευές IEEE 1394 και συσκευές υπερύθρων.

Τέσσερις εκδόσεις των Windows 2000 κυκλοφόρησαν: τα "Professional", "Server", "Advanced Server" και "Datacenter Server", τα τελευταία εκ των οποίων και κυκλοφόρησαν σε βιομηχανία και έγιναν διαθέσιμα μήνες μετά την κυκλοφορία των άλλων εκδόσεων.

Παρόλο που η Microsoft τα παρουσίασε ως την πιο ασφαλής έκδοση των Windows, τα Windows 2000 έγιναν μεγάλος στόχος για ιούς υψηλού προφίλ, όπως τα Code Red και Nimda. Για δέκα χρόνια μετά την κυκλοφορία του, τα Windows 2000 εξακολουθούσαν και δεχόταν patches για ευπάθειες ασφαλείας μέχρι το τέλος της υποστήριξης τους στις 13 Ιουλίου του 2010, παρόλο που άφησαν δύο θέματα ασφάλειας στο TCP/IP, τα οποία ανακαλύφτηκαν το 2009, χωρίς patches, υποστηρίζοντας ότι θα χρειαζόταν πολλή προσπάθεια για την διόρθωση. Αυτό το πρόβλημα δεν διορθώθηκε στα Windows XP. Η Microsoft προτίμησε την ενεργοποίηση του τείχους προστασίας.
Attack of the Killer B's

Το Attack of the Killer B's είναι συλλογή τραγουδιών του αμερικάνικου thrash metal συγκροτήματος Anthrax, η οποία κυκλοφόρησε τον Ιούνιο του 1991 μέσω της δισκογραφικής εταιρείας "Island Records".

Η συγκεκριμένη συλλογή εκδόθηκε σε λογοκριμένη και μη λογοκριμένη έκδοση. Τα ""Milk (Ode to Billy)" και "Chromatic Death" είναι διασκευές σε τραγούδια των S.O.D., το "Bring the Noise" ηχογραφήθηκε σε συνεργασία με τους Public Enemy, ενώ το "I'm the Man '91" είναι νέα ηχογράφηση του ομώνυμου κομματιού από το ΕΡ "I'm the Man". Επίσης, οι ζωντανές ηχογραφήσεις των "Keep it in the Family" και "Belly of the Beast" πραγματοποιήθηκαν τον Δεκέμβριο του 1990 κατά την περιοδεία για την προώθηση του "Persistence of Time".

Η εμπορική επιτυχία του "Attack of the Killer B's"" ήταν αρκετά μεγάλη αφού ανέβηκε στο Top-30 του Billboard και το # 13 στη Μεγάλη Βρετανία, για να βραβευθεί τελικά ως χρυσό.
Πιερ Λαρούς

Ο Πιερ Λαρούς ("Pierre Larousse", 23 Οκτωβρίου 1817 - 3 Ιανουαρίου 1875) ήταν Γάλλος γραμματικός, λεξικογράφος και εγκυκλοπαιδιστής. Εξέδωσε σειρά εκπαιδευτικών έργων, ανάμεσά τους το "Grand Dictionnaire universel du XIXe siècle".
Ρενέ-Αντουάν Φερσώ ντε Ρεωμύρ

Ο Ρενέ-Αντουάν Φερσώ ντε Ρεωμύρ ("René-Antoine Ferchault de Réaumur", 28 Φεβρουαρίου 1683 - 17 Οκτωβρίου 1757) ήταν Γάλλος επιστήμονας με συνεισφορές σε διάφορα πεδία και ιδίως στην εντομολογία. Εισήγαγε την ομώνυμη θερμομετρική κλίμακα.
Οι κληρονόμοι

Οι κληρονόμοι είναι τίτλος ελληνικής, κωμικής, κινηματογραφικής ταινίας, παραγωγής της Φίνος Φιλμ. Προβλήθηκε στις αίθουσες του Πειραιά-Αθήνα και προάστια το 1964. Έκοψε 249,751 εισιτήρια, ενώ από τις 92 ταινίες της χρονιάς κατέλαβε τη 12η θέση, της σχετικής λίστας.
Νίαλ Φέργκιουσον

Ο Νίαλ Φέργκιουσον (Niall Ferguson), είναι Βρετανός ιστορικός και ανατόμος των σύγχρονων κοινωνιών, καθηγητής της ιστορίας του Πανεπιστημίου Χάρβαρντ. Το 2004 θεωρήθηκε ως ένας από τους 100 πιο σημαντικούς ανθρώπους στο κόσμο από το περιοδικό "Time".
Γέροντας Παστίτσιος

Ο Γέροντας Παστίτσιος είναι σατιρική διαδικτυακή περσόνα με τη μορφή ενός μοναχού η οποία εμφανίστηκε ως χιουμοριστική σελίδα στο κοινωνικό δίκτυο Facebook που σατίριζε τη θρησκοληψία γύρω από έναν αγιορείτη μοναχό, τον Άγιο γέροντα Παΐσιο.

Μετά από ερώτηση στη Βουλή από τον βουλευτή της Χρυσής Αυγής, Χρήστο Παππά η σελίδα έκλεισε όταν στις 21 Σεπτεμβρίου του 2012 συνελήφθη ο ιδιοκτήτης της σελίδας με την κατηγορία της βλασφημίας, ο οποίος τον Ιανουάριο 2014 τελικά κρίθηκε ένοχος για εξύβριση θρησκεύματος κατ' εξακολούθηση και καταδικάστηκε σε 10 μήνες φυλάκιση με αναστολή. Κατά την έφεσή του στις 2017-03-02 απαλλάχθηκε λόγω εξάλειψης αξιοποίνου.

Η σύλληψη και στη συνέχεια καταδίκη, αλλά και η απαλλαγή «δια της τεθλασμένης οδού» σχολιάστηκαν αρνητικά από μέσα κοινωνικής δικτύωσης, νομικούς και μέσα μαζικής ενημέρωσης της Ελλάδος αλλά και του εξωτερικού ενώ παράλληλα άνοιξε κι ένας μεγάλος διάλογος γύρω από τον νόμο περί βλασφημίας που πιθανόν να οδηγήσει στην κατάργηση του νόμου.
Πωλ Μπέιλοφ

Ο Πωλ Μπέιλοφ ("αγγλ. "Paul Baloff"", 25 Απριλίου 1960 - 2 Φεβρουαρίου 2002) ήταν Αμερικάνος τραγουδιστής της thrash metal μουσικής, γνωστός ως μέλος της αρχικής σύνθεσης των Exodus.
Ανδρέας Παπαμιμίκος

Ο Ανδρέας Παπαμιμίκος είναι Έλληνας δικηγόρος, πολιτικός, πρώην πρόεδρος της ΟΝΝΕΔ και πρώην Γραμματέας της Πολιτικής Επιτροπής της Νέας Δημοκρατίας.
Τομάς Σεγόβια

Ο Τομάς Σεγόβια, (Tomás Segovia ισπανική : [toˈmas seˈɣoβja], 1927 Βαλένθια - 7 Νοεμβρίου 2011 Μαδρίτη) υπήρξε Ισπανός συγγραφέας και ποιητής, πεζογράφος, μεταφραστής, δραματουργός, δοκιμιογράφος και κριτικός, που έζησε και δημιούργησε αυτοεξόριστος από το 1940 στο Μεξικό. Εκεί δίδαξε διερμηνεία και μετάφραση στο Κολέγιο του Μεξικού και άλλα πανεπιστήμια, όπως του Πρίνστον και του Μέριλαντ. Ιδρυτής της έκδοσης "Presencia" το 1946, ο Σεγόβια υπήρξε επίσης διευθυντής έκδοσης της "La Revista Mexicana de Literatura" (1958–1963), συνιδρυτής του "Plural" και συνεργάτης του "Vuelta".
Βοσβόζης

Ο Βοσβόζης είναι ποταμός της Θράκης με συνολικό μήκος 53 χιλιομέτρων. Πηγάζει από το όρος Παπίκιο (δυτικός κλάδος) και τα Όρη Βυρσίνης (ανατολικός κλάδος) της οροσειράς της Ανατολικής Ροδόπης, ρέει νότια και αφού διαρρεύσει την πόλη της Κομοτηνής, εκβάλλει τελικά στη Ισμαρίδα κοντά στα Παγούρια, και στη συνέχεια καταλήγει στον όρμο Ανοιχτό στο Θρακικό Πέλαγος.
Λουκάς Γιδόπουλος

Ο Λουκάς Γιδόπουλος (1876 - 1939) ήταν Έλληνας δικαστικός που διετέλεσε εισαγγελέας του Αρείου Πάγου.
Ελληνορθόδοξη Μητρόπολη Γαλλίας

Η Ελληνορθόδοξη Μητρόπολη Γαλλίας είναι επισκοπή της Ορθόδοξης Εκκλησίας, με έδρα στο Παρίσι και υπάγεται στο Οικουμενικό Πατριαρχείο Κωνσταντινουπόλεως.
Περικλής Δημούλης

Ο Περικλής Δημούλης (1880 - 30 Οκτωβρίου 1945) ήταν Έλληνας αξιωματικός του Πολεμικού Ναυτικού. Από το 1931 ως το 1932 υπηρέτησε ως Αρχηγός του Γενικού Επιτελείου Ναυτικού.
Αμάρο Πάργο

Ο Αμάρο Ροδρίγκεθ Φελίπε ι Τεχέρα Ματσάδο (Ισπανική γλώσσα: "Amaro Rodríguez Felipe y Tejera Machado") περισσότερο γνωστός ως Αμάρο Πάργο (Ισπανική γλώσσα: "Amaro Pargo"), 3 Μαΐου 1678 - 4 Οκτωβρίου 1747 ήταν διάσημος Ισπανός κουρσάρος που γεννήθηκε στην πόλη του Αγίου Χριστοφόρου του Λα Λαγούνα στην Τενερίφη (Κανάρια Νησιά). Ήταν ένας από τους πιο διάσημους πειρατές της χρυσής εποχής της πειρατείας.
Δεσμός σ

thumb|right|250px|Δεσμός σ μεταξύ δύο ατόμων: Εντοπισμός της ηλεκτρονιακής πυκνότητας
1s + 1s σ* [[αντιδεσμικό μοριακό τροχιακό]] στο μόριο του (δι)υδρογόνου (Η2) με δεσμικό διάγραμμα

Οι δεσμοί σ, στη χημεία, είναι ο ισχυρότερος τύπος ομοιοπολικού δεσμού. Σχηματίζονται με «μετωπική αλληλεπικάλυψη» μεταξύ ατομικών τροχιακών ("Atomic Orbital: AO"). Οι σ δεσμοί ορίζονται πιο καθάρά για διατομικά μόρια, χρησιμοποιώντας την ορολογία και τα εργαλεία της συμμετρίας ομάδων. Σε αυτήν τη τυπική προσέγγιση, ένας δεσμός σ είναι συμμετρικός επιτρέποντας την περιστροφή γύρω από το δεσμικό του άξονα. Σύμφωνα με αυτόν τον ορισμό, οι συνηθισμένες μορφές των δεσμών σ είναι s + s, pz + pz, s + pz και dz2 + dz2 (όπου ο άξονας z ορίστηκε ως ο δεσμικός άξονας). Η κβαντική θεωρία υποδεικνύει ότι τα μοριακά τροχιακά ("Molecular Orbital: MO") της ταυτόσημης συμμετρίας ουσιαστικά αναμιγνύονται. Ως μια πρακτική συνέπεια αυτής της μίξης των διατομικών μορίων, αναμιγνύονται οι κυματοσυναρτήσεις των μοριακών τροχιακών s + s και pz + pz. Η επέκταση αυτής της μίξης εξαρτάται από τις σχετικές ενέργειες των παρόμοιας συμμετρίας μοριακών τροχιακών.

Για ομοδιατομικά μόρια, τα τροχιακά των δεσμών σ δεν έχουν δεσμικά διαγράμματα στα οποία η κυματοσυνάρτηση παίρνει την τιμή 0, ούτε μεταξύ των δυο συνδεμένων ατόμων ούτε περνώντας διαμέσου των συνδεμένων ατόμων. Το συζυγές αντιδεσμικό τροχιακό σ*, ορίζεται από την παρουσία ενός δεσμικού επιπέδου ανάμεσα στα δυο συνδεμένα άτομα.

Οι δεσμοί σ είναι ο ισχυρότερος τύπος ομοιοπολικού δεσμού χάρη στην απευθείας επικάλυψη των τροχιακών, και τα ηλεκτρόνια που συνεισφέρονται για τη δημιουργία αυτών των δεσμών σ συχνά αναφέρονται ως «ηλεκτρόνια σ».

Το σύμβολο σ προέρχεται από το ελληνικό γράμμα «σ», γιατί όταν βλέπεται προς τα κάτω σε σχέση με το δεσμικό του άξονα, ένα μοριακό τροχιακό σ έχει κυκλική συμμετρία, οπότε μοιάζει με το ατομικό τροχιακό s.
Παναγιώτης Φωτέας

Ο Παναγιώτης Φωτέας (Καρδαμύλη Μάνης, 1939 - 21 Μαρτίου 1998), ήταν Έλληνας πολιτικός, δοκιμιογράφος και πεζογράφος, ο οποίος διετέλεσε Νομάρχης στη Ροδόπη και στη Μεσσηνία.
Ο Πρίγκιπας Βάτραχος

thumb|right|200px|Η πριγκίπισσα και ο βάτραχος
Η ιστορία Ο Πρίγκιπας Βάτραχος ή ο "Σιδερένιος Χανς" (γερμανικά: Der Froschkönig oder der Eiserne Heinrich) είναι παραμύθι γερμανικής προέλευσης, και η πρώτη ιστορία στην συλλογή παραμυθιών των αδερφών Γκριμ, "Kinder-und Hausmärchen".
Εκστρατεία κατά του εμπορίου όπλων (CAAT)

Η Εκστρατεία κατά του εμπορίου όπλων (CAAT) «Campaign Against Arms Trade (CAAT)» είναι ένας μη-κυβερνητικός οργανισμός με έδρα το Ηνωμένο Βασίλειο (Η.Β.). Στόχος της είναι ο η εκστρατεία για την κατάργηση του διεθνούς εμπορίου όπλων. Ιδρύθηκε το 1974 από έναν ευρύ συνασπισμό ειρηνευτικών οργανώσεων. Η CAAT πρεσβεύει ότι οι βιομηχανία και το εμπόριο όπλων έχουν καταστροφικό αντίκτυπο για τα ανθρώπινα δικαιώματα και την ασφάλεια. Οι μεγάλης κλίμακας στρατιωτικές προμήθειες και οι εξωγωγές όπλων ενισχύουν την μιλιταριστική προσέγγιση στα διεθνή προβλήματα. 
Οι προτεραιότητες της CAAT είναι οι εξής:

*να σταματήσει την προμήθεια ή εξαγωγή όποτε αυτά είναι δυνατόν να επιδεινώσουν μια σύγκρουση, να υποστηρίξουν την επιθετικότητα, να αυξήσουν τις εντάσεις, να υποστηρίξουν καταπιεστικά καθεστώτα, να υπομνομεύσουν την δημοκρατία, ή να απειλήσουν το κοινωνικό κράτους μέσω της αύξησης των στρατιωτικών δαπανών

*να τερματίσει κάθε κυβερνητική πολιτική και οικονομική υποστήριξη στις εξαγωγές όπλων
*να προωθήσει την σταδιακή αποστρατιωτικοποίηση εντός των χωρών-παραγωγών όπλων.

Η θέση της ΕΚΕΟ έχει ενισχυθεί τα τελευταία χρόνια χάρη σε μερικές εκστρατείες υψηλού προφίλ. Σημαντικότερη ήταν η νομική δράση το 2007 κατά του Γραφείου για τις Σοβαρές Περιπτώσεις Διαφθοράς στο Η.Β. (Serious Fraud Office), όταν αυτό αποφάσισε να αναστείλει την έρευνά του για τα συστήματα της πολεμικής βιομηχανίας BAE Systems.

Στις 27 Σεπτεμβρίου 2012, το Σουηδικό Κοινοβούλιο απένειμε στην CAAT το Βραβείο Ορθής Διαβίωσης (γνωστό και ως εναλλακτικό Νόμπελ) για τον «καινοτόμο και αποτελεσματικό τρόπο με τον οποίον διεξάγει τις εκστρατείες της».
IAM

250px|μικρογραφία|Το λογότυπο του συγκροτήματος.
Οι IAM (προφορά: Αϊάμ) είναι γαλλικό ραπ συγκρότημα, το οποίο προέρχεται από την Μασσαλία, με έτος ίδρυσης το 1989 και αποτελούμενο από τους Akhenaton (Φιλίπ Φραζιόν), Shurik'n (Ζοφρουά Μυσσάρ), Kheops (Ερίκ Μαζέλ), Imhotep (Πασκάλ Περές), Kephren (Φρανσουά Μεντί). Το συγκρότημα σημάδεψε την διάδοση του ραπ στις αρχές της δεκαετίας του 1990 στη Γαλλία.
Γιώργος Πλίτσης

Ο Γιώργος Πλίτσης (Λάρισα, 10 Αυγούστου 1963) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα.
Πιερ Φαβρ

Ο Πιερ Φαβρ ("Pierre Favre", 13 Απριλίου 1506 - 1 Αυγούστου 1546) ήταν Γάλλος Καθολικός ιερωμένος, θεολόγος και ιεραπόστολος, ιδρυτικό μέλος της Εταιρείας του Ιησού του Ιγνάτιου Λογιόλα.
Ο Φαβρ γεννήθηκε στη Σαβοΐα της Γαλλίας και, σπουδάζοντας στο Πανεπιστήμιο του Παρισιού φιλοσοφία και θεολογία, γνωρίστηκε με τον Ιγνάτιο Λογιόλα. Οι δυο τους, μαζί με άλλους έξι φοιτητές, συνέστησαν την Εταιρεία του Ιησού, το θρησκευτικό τάγμα που σκοπό του είχε να ενθαρρύνει την πίστη στον Χριστιανισμό, αναμορφώνοντας ηθικά το λαό, τους ευγενείς αλλά και τους ιερωμένους, και να αντιταχτεί στην αυξανόμενη δράση των Προτεσταντών.

Ο Φαβρ, ταξιδεύοντας στην Ιταλία, τη Γερμανία, τη Φλάνδρα, την Πορτογαλία και την Ισπανία, κατάφερε να θέσει τα θεμέλια της Εταιρείας σε αυτές τις χώρες και να αντικρούσει με τις θεολογικές του γνώσεις τη θεολογία των Προτεσταντών.
Για την αγιότητα της ζωής του και την προσφορά του στον Χριστιανισμό, η Καθολική Εκκλησία τον ανακήρυξε άγιο. Η μνήμη του εορτάζεται στις 8 Αυγούστου.
Δημήτρης Μαυρογενίδης

Ο Δημήτρης Μαυρογενίδης είναι Έλληνας πρώην διεθνής ποδοσφαιριστής, γεννημένος στις 23 Δεκεμβρίου 1976 στην Τασκένδη του Ουζμπεκιστάν, ο οποίος αγωνιζόταν ως αμυντικός.
Αλέξανδρος Αβωνοτειχίτης

Ως Αλέξανδρος Αβωνοτειχίτης (105 – 171) φέρεται φιλόσοφος με μαντικές ικανότητες και μυστικιστικές τάσεις. Ίδρυσε μαντείο-θεραπευτήριο στην πόλη Αβώνου τείχος στην Παφλαγονία, το οποίο εξελίχθηκε σε κέντρο λατρείας και μυστηρίων.
Ελάζιγκσπορ

Η Ελάζιγκσπορ είναι μια τούρκικη ποδοσφαιρική ομάδα. Συμμετέχει στην Σούπερ Λιγκ Τουρκίας. Ιδρύθηκε το 1967. Έδρα της ομάδας είναι το Elazığ Atatürk Stadium, χωρητικότητας 13923 θεατών. Έχει 3 συμμετοχές στη Σούπερ Λιγκ Τουρκίας, 7 συμμετοχές στη Πρώτη κατηγορία ποδοσφαίρου Τουρκίας, 5 συμμετοχές στη δεύτερη κατηγορία και μία στην τρίτη κατηγορία.
Κωνσταντίνος Αγοραστός

Ο Κωνσταντίνος Αγοραστός, του Αναστασίου (Λάρισα, 1963) είναι ο Περιφερειάρχης της Θεσσαλίας από το 2011. Διετέλεσε βουλευτής Λαρίσης από το 2004 έως το 2009.
Replicar Hellas

H Replicar Hellas (RCH) ιδρύθηκε το 2007 στην Κατερίνη από τον Ηλία Γαγανέλη, ξεκινώντας από φανοποιός στη Γερμανία, δημιούργησε τη δική του κατασκευαστική εταιρία. Η εταιρία κατασκευάζει με τον παραδοσιακό χειροποίητο τρόπο καινούρια αυτοκίνητα με vintage σχεδιαστικά χαρακτηριστικά προϊόντα της. Τα προϊόντα της έλαβαν έγκριση τύπου για την ελληνική αγορά μόλις το 2011 λόγο έλλειψης νομοθετικού πλαισίου, ενώ μέχρι τότε λάμβαναν έγκριση τύπου σε χώρες όπως η Γερμανία και η Αυστρία.
Αεροψεκασμοί (θεωρία συνωμοσίας)

Οι αεροψεκασμοί (Αγγλικά: "chemtrails", κεμτρέιλ) είναι μια θεωρία συνωμοσίας που ερμηνεύει το φαινόμενο των ιχνών συμπύκνωσης (contrails, κοντρέιλ) δηλαδή τα λευκά ίχνη υδρατμών που αφήνουν τα αεροπλάνα σε υψηλό υψόμετρο, ως μυστικά προγράμματα με χημικές και βιολογικές ουσίες που κατευθύνονται από κυβερνητικές υπηρεσίες. Στην επιστημονική κοινότητα η θεωρία αυτή δεν έχει βάση καθώς δεν υπάρχουν επιστημονικές αποδείξεις που να τη στηρίζουν.
Λι Βαν Κλιφ

Ο Κλάρενς Λιρόι Βαν Κλιφ ο νεότερος ("Clarence Leroy "Lee" Van Cleef, Jr.", 9 Ιανουαρίου 1925 - 16 Δεκεμβρίου 1989), γνωστός ως Λι Βαν Κλιφ, ήταν Αμερικανός ηθοποιός. Έγινε περισσότερο γνωστός για τους ρόλους που υποδύθηκε σε ταινίες ουέστερν της δεκαετίας του '60, όπως το "Μονομαχία Στο Ελ Πάσο", "Ο Καλός, Ο Κακός και ο Άσχημος" και "Οι 5 Σημαδεμένοι του Ελ Βιέντο".
An American Prayer

An American Prayer είναι ο τίτλος του ένατου και τελευταίου στούντιο δίσκου του αμερικανικού ροκ συγκροτήματος The Doors.
Θεόδωρος Αναγνωστόπουλος

Ο Θεόδωρος Αναγνωστόπουλος του Γεωργίου (Καρδίτσα, 12 Αυγούστου 1936 - Αθήνα, 26 Νοεμβρίου 2012) ήταν Έλληνας δικηγόρος και πολιτικός, ο οποίος διετέλεσε βουλευτής Καρδίτσας με τη Νέα Δημοκρατία.
Ραϋμόν Αρόν

Ο Ραϋμόν Αρόν ("Raymond Aron", 14 Μαρτίου 1905 - 17 Οκτωβρίου 1983) ήταν Γάλλος φιλόσοφος, κοινωνιολόγος και δημοσιολόγος που στις μεταπολεμικές κοινωνιολογικές του μελέτες ασχολήθηκε κυρίως με την ανάλυση της σύγχρονης τεχνοκρατικής κοινωνίας και άσκησε έντονη κριτική στον Μαρξισμό: «Το όπιο των διανοουμένων» (L' Opium des intellectuels), 1955.
Ρολάντο Ντεσπέιν

Ο Ρολάντο Ντεσπέιν (γεννημένος στις 7 Ιουνίου 1987) είναι Κουβανός διεθνής πετοσφαιριστής που αγωνίζεται στον Άρη Θεσσαλονίκης.
Ράιμοντς Βίλντε

Ο Ράιμοντς Βίλντε (γεννημένος στις 19 Αυγούστου 1962) είναι Λετονός παλαίμαχος διεθνής πετοσφαιριστής και νυν προπονητής πετοσφαίρισης.
Encyclopædia Iranica

Η Encyclopædia Iranica είναι ένα εγχείρημα, στόχος του οποίου είναι η δημιουργία μιας αγγλόφωνης εγκυκλοπαίδειας για την ιστορία, τον πολιτισμό και την κουλτούρα των Ιρανών από την προϊστορία έως τη σύγχρονη εποχή Το εγχείρημα ξεκίνησε ο Εχσάν Γιαρσατέρ (Ehsan Yarshater) στο πανεπιστήμιο Κολούμπια, το 1973 στο Κέντρο Ιρανικών Σπουδών, και θεωρείται πρότυπη εγκυκλοπαίδεια για τις ιρανικές σπουδές.

Η προοπτική της εγκυκλοπαίδειας ξεπερνά τα όρια του Ιράν (γνωστό επίσης ως "Περσία") και αγκαλιάζει το ευρύτερο πολιτισμικό Ιράν (κυρίως το Αφγανιστάν, το Τατζικιστάν, τμήματα της Ανατολίας και του Κουρδιστάν) όπως και άλλες γεωγραφικές περιοχές στις οποίες κυριαρχούσαν ενίοτε οι Ιρανικές γλώσσες: Καυκασία, νότια Ασία, κεντρική Ασία και Μεσοποταμία. Καλύπτονται επίσης και ζητήματα σχέσεων του ιρανικού κόσμου με άλλους πολιτισμούς όπως είναι η Κίνα, ορισμένες ευρωπαϊκές χώρες κ.λπ.

Το εγχείρημα έχει εκδώσει ήδη 15 τόμους, με προοπτική να εκδώσει ένα σύνολο 45 περίπου τόμων. Το πλήρες κείμενο των καταχωρήσεων είναι ελεύθερα διαθέσιμο κωδικοποιημένο με unicode.

Εκδότης της εγκυκλοπαίδειας είναι ο Εχσάν Γιαρσχατέρ διευθυντής ο Αχμέντ Ασράφ. Στην εκδοτική επιτροπή περιλαμβάνονται ονόματα όπως ο Νίκολας Σιμς-Γουίλιαμς (Nicholas Sims-Williams), ο Κρίστοφερ Τζ. Μπούνερ (Christopher J. Brunner), ο Μοχσέν Αστιανί (Mohsen Ashtiany), ο Μανουτσέχρ Κασέφ (Manuchehr Kasheff) και πάνω από - 40 σύμβουλου από μείζονες διεθνείς οργανισμούς που διενεργούν έρευνα στον τομέα των ιρανικών σπουδών. Αυξανόμενος αριθμός πανεπιστημιακών (πάνω από 1.200 το 2006) από τη Βόρεια Αμερική, Ευρώπη και Ασία συνεισέφεραν άρθρα στην "Encyclopædia Iranica".

Η εγκυκλοπαίδεια έχει την υποστήριξη αρκετών ιδρυμάτων, οργανισμών και ατόμων. Από το 1979 υποστηρίχθηκε από τη Εθνική Δωρεά Ανθρωπιστικών Επιστημών, η οποία από τότε κάλυψε το 1/3 του προϋπολογισμού για λίγα χρόνια. Στον κατάλογο υποστηρικτών περιλαμβάνονται το Αμερικανικό Συμβούλιο Λόγιων Εταιρειών, η Διεθνής Ακαδημαϊκή Ένωση, Το Ίδρυμα Πολιτιστικής Κληρονομιάς του Ιράν και πολλά άλλα φιλανθρωπικά ιδρύματα και άτομα.
Γούρρη

Το Γούρρη είναι κοινότητα της επαρχίας Λευκωσίας στην Κύπρο.
Ευάγγελος Στρατήγης

Ο Ευάγγελος Στρατήγης (1895-1980) ήταν Έλληνας πολιτικός και δικηγόρος.
Ιστάνα Νουρούλ Ιμάν

To Ιστάνα Νουρούλ Ιμάν είναι η επίσημη κατοικία του Σουλτάνου του Μπρουνέι, του Χασανάλ Μπολκιάχ, και έδρα της κυβέρνησης του Μπρουνέι. Σύμφωνα με το βιβλίο των Ρεκόρ Γκίνες είναι το μεγαλύτερο παλάτι στο κόσμο. Έχει 1788 δωμάτια και 257 τουαλέτες. Έχει 5 πισίνες και ένα Γκαράζ (Garage) για 110 αυτοκίνητα. Το ανάκτορο βρίσκεται στις όχθες του ποταμού Μπρουνέι, λίγα χιλιόμετρα νότια τη Μπαντάρ Σερί Μπεγκαβάν, την πρωτεύουσα.

Το παλάτι σχεδιάστηκε από το Φιλιππενέζο αρχιτέκτονα Λεάνδρο Λόσκιν, ο οποίος χρησιμοποίησε ένα αρχιτεκτονικό μοτίβο χρυσών θόλων και θολωτών οροφών. Το κτίριο ολοκληρώθηκε το 1986 και η κατασκευή του κόστισε περίπου $1.4 δις αμερικανικά δολάρια.
Free at Last

Το Free at Last είναι το πέμπτο στούντιο άλμπουμ του βρετανικού ροκ συγκροτήματος Free, το οποίο κυκλοφόρησε τον Ιούνιο του 1972 μέσω της δισκογραφικής εταιρείας "Island Records". Επανεκδόθηκε με έξι επιπλέον κομμάτια σε μορφή CD, στις 5 Φεβρουαρίου 2002 από την "Island".

Οι Free επανενώθηκαν στις αρχές του 1972, μετά τη διάλυση τους τον Απρίλιο της προηγούμενης χρονιάς λόγω διαφωνιών μεταξύ του τραγουδιστή Πωλ Ρότζερς με τον μπασίστα Άντι Φρέιζερ. Κατά τη διάρκεια της διάλυσης τους, ο κιθαρίστας Πωλ Κοσσόφ οδηγήθηκε στην κατάθλιψη και την έντονη χρήση ναρκωτικών ουσιών. Ως δείγμα καλής θέλησης, όλα τα τραγούδια του ""Free at Last" εκδόθηκαν με τα ονόματα όλων των μελών του σχήματος ως συνθέτες τους. Ο δίσκος παρουσίασε ένα λιγότερο επιθετικό σύνολο σε σχέση με τις προηγούμενες κυκλοφορίες τους.

Το "Free at Last" έγινε ένα από τα πιο επιτυχημένα άλμπουμ του συγκροτήματος ανεβαίνοντας στο # 9 των βρετανικών τσαρτ, αν και η επιτυχία του δεν ήταν ανάλογη στην αντίπερα όχθη του Ατλαντικού όπου έφθασε μόλις ως το # 69. Το άλμπουμ συνοδευόταν από το σινγκλ "Little Bit of Love"" που ανέβηκε στο # 13 στην πατρίδα του συγκροτήματος.

Τα προβλήματα επανήλθαν όταν κατά τη διάρκεια της περιοδείας για την προώθηση του δίσκου ο Κοσσόφ δεν έδειχνε ικανός να αντεπεξέλθει σωματικά στις απαιτήσεις, με τις συναυλίες να είναι σε πολύ άσχημο επίπεδο. Λίγο αργότερα, ο Φρέιζερ αποχώρησε όντας αγανακτισμένος από τη συγκεκριμένη κατάσταση, ενώ ο Κοσσόφ οδηγήθηκε στην αποτοξίνωση. Τον Φρέιζερ αντικατέστησαν ο μπασίστας Τετσού Γιαμαούτσι και ο κιμπορντίστας Τζον Μπούντρικ.
Άαρντενμπουργκ

Το Άαρντενμπουργκ ολλανδικά: Aardenburg, ορθή απόδοση Άαρτενμπουρχ) είναι πολίχνη στο Ζέελαντ της Ολλανδίας, κοντά στα ολλανδικά σύνορα με το Βέλγιο. Αποτελεί τμήμα του δήμου Σλούις, της επαρχίας Ζέελαντ. Το μεσαιωνικό του όνομα ήταν Ρόντενμπουρχ (Κόκκινο κάστρο).

Οι κατοικίες του Άαρντεμπουργκ θεωρούνται πλήρες δείγμα της "Scheldegotiek", της χαρακτηριστικής γοτθικής αρχιτεκτονικής του Σελντ. Σήμερα διασώζονται τμήματα των τειχών που περιέκλειαν την πόλη.
Κάρλο Τσιπόλλα

Ο Κάρλο Τσιπόλλα(Παβία, 1922-2000) ήταν διαπρεπής Ιταλός καθηγητής, ειδικευμένος στην ιστορία της οικονομίας. Δίδαξε στην Ιταλία και στις ΗΠΑ. Στη μακρά καριέρα του συνεργάστηκε με κορυφαίους ιταλικές εφημερίδες όπως Il Sole, 24 Ore, Corriere della Sera, La Stampa και στην The Nation. Υπήρξε μέλος της Ιταλικής Ακαδημίας.
Όρη Βυρσίνης

Τα Όρη Βυρσίνης ή "Μεγάλο Λιβάδι" είναι βουνό της Θράκης στα Ελληνο-Βουλγαρικά σύνορα, μεταξύ της Περιφερειακής Ενότητας Ροδόπης και Έβρου, των οποίων αποτελεί και φυσικό σύνορο. Έχει μέγιστο υψόμετρο 1.267 μέτρα "(κορυφή Μεγάλο Λιβάδι ή Ουλού Γιαϊλά) και είναι το δεύτερο ψηλότερο σημείο του Έβρου μετά το Σάος της Σαμοθράκης." Αποτελεί φυσική, προς Ανατολικά, συνέχεια της οροσειράς της Ανατολικής Ρόδόπης. Εκτός από το Μεγάλο Λιβάδι, άλλη υψηλή κορυφή είναι ο Πυροβολητής (906 μ.), ο Φαντάρος (944 μ.), ο Πολεμιστής (903 μ.) κ.α. Ο ορεινός όγκος των Ορέων Βυρσίνης χωρίζεται δυτικά από το Παπίκιο, με το "Πέρασμα της Νυμφαίας", νότια από τη Σάπκα με τον αυχένα του Μικρού Κέχρου και βόρεια από τη Σούρτα (800 μ.), εντός της Βουλγαρίας με το Διαβαλόρεμα "(παραπόταμος του Ερυθροπόταμου εντός Βουλγαρίας)". Ανατολικά απολήγει στην πεδιάδα του Έβρου. Στην κορυφή "Μεγάλο Λιβάδι" υπάρχει το "Αιολικό Πάρκο Χλόης", καθώς και παλαιό Αλεβίτικο νεκροταφείο, ακριβώς πάνω στα Ελληνο-Βουλγαρικά σύνορα. Στο "ύψωμα Χίλια" διοργανώνεται κάθε χρόνο, κοντά σε μια μικρή αλπική λίμνη, η "Ετήσια Συνάντηση των Αλεβιτών" της Ελλάδας, με σειρά πολιτιστικών εκδηλώσεων. Τα τελευταία χρόνια οι πολιτιστικές εκδηλώσεις στο "ύψωμα Χίλια" είχαν περάσει στα χέρια των Τουρκογενών της μουσουλμανικής μειονότητας και διοργανώνονται από το Τουρκικό Προξενείο Κομοτηνής, ενώ ο Αλεβίτικος χαρακτήρας του, μετατράπηκε σε ισλαμικός σουνιτικός. Από το 2017 οι Αλεβίτες ξαναπήραν στα χέρια τους τη γιορτή, ενώ δεν λείπουν και οι διενέξεις με τους Σουνίτες Τουρκογενείς. Κοντά στο "ύψωμα Χίλια" υπάρχουν διάσπαρτες προϊστορικές βραχογραφίες.

Από τις βόρειες πλαγιές των Ορέων Βυρσίνης (Μεγάλου Λιβαδίου), πηγάζει το Διαβολόρεμα, παραπόταμος του Ερυθροπόταμου. Ενώ, από την νότια πλευρά των Ορέων Βυρσίνης πηγάζει ο Λίσσος.

Στις νότιες πλαγιές των Ορέων Βυρσίνης, εντός Ελληνικού εδάφους, υπάρχουν τα ακόλουθα χωριά :

# Οργάνη [ 496 ]
# Μυρτίσκη [ 385 ]
# Σιδηροχώρι [ 346 ]
# Χλόη [ 330 ]
# Ρούσσα [ 325 ]
# Εσοχή [ 323 ]
# Γονικό [ 309 ]
# Βυρσίνη [ 307 ]
# Κύμη [ 306 ]
# Δρύμη [ 302 ]
# Ραγάδα [ 270 ]
# Κέχρος [ 199 ]
# Κάρδαμος [ 178 ]
# Δρανιά [ 164 ]
# Μικρό Δέρειο [ 158 ]
# Γέρικο [ 125 ]
# Κερασιά [ 125 ]
# Πατερμά [ 109 ]
# Σμιγάδα [ 109 ]
# Άνω Δροσινή [ 106 ]
# Χαμηλό [ 84 ]
# Κάτω Βυρσίνη [ 77 ]
# Κάτω Δροσινή [ 66 ]
# Τσούκκα [ 65 ]
# Κόβαλο [ 58 ]
# Άνω Κάρδαμος [ 52 ]
# Καλύβια [ 51 ]
# Σαρακηνή [ 40 ]
# Νυμφαία [ 35 ]
# Βούρλα [ 30 ]
# Αρδεία [ 27 ]
# Άνω Καμπή [ 23 ]
# Μεγάλη Άδα [ 9 ]
# Μύτικας [ 5 ]
Ερί Ραζαοναριμαμπιανινά

Ο Ερί Ραζαοναριμαμπιανινά (πλήρες όνομα:Hery Martial Rakotoarimanana Rajaonarimampianina, 6 Νοεμβρίου 1958-) είναι Μαλγάσιος πολιτικός και πρόεδρος της χώρας από τις 25 Ιανουαρίου 2014 ως τον Σεπτέμβριο του 2018. Το 2009 χρημάτισε υπουργός Οικονομικών.
Ο Ραζαοναριμαμπιανινά κατέχει το παγκόσμιο ρεκόρ για τον αρχηγό κράτους με το πλήρες ονοματεπώνυμο που έχει τα περισσότερα γράμματα (44 χαρακτήρες), όπως και για το επώνυμο με τα πιο πολλά γράμματα (19 χαρακτήρες).
Κερκυρογωβιός

Ο Κερκυρογωβιός "(Knipowitschia goerneri - Κνιποβίτσια του Γκέρνερ)", είναι ένα είδος ψαριού του γένους Κνιποβίτσια της οικογένειας των Γωβιιδών "(γωβιοί)" ενδημικό στην Κέρκυρα.
Σπύρος Σπύρου

Ο Σπύρος Σπύρου του Πέτρου (γενν. στο Δήμο Κερκυραίων, στο προάστιο των Γουβιών) είναι γιατρός και Περιφερειάρχης Ιονίων Νήσων από το 2011 μέχρι το 2014. Νωρίτερα υπηρέτησε ως βουλευτής Κέρκυρας.
Βαλεριανός

Ο Βαλεριανός, αναφέρεται και ως "Ουαλεριανός", (λατ. "Caesar Publius Licinius Valerianus Augustus", 193 ή 200 – 260 ή 264) ήταν Ρωμαίος Αυτοκράτορας. Με καταγωγή από αριστοκρατική οικογένεια, ανέβηκε ταχύτατα τα σκαλιά της ιεραρχίας. Συγκλητικός το 238, αυτοκράτορας το 253, ήταν ο πρώτος αυτοκράτορας της Ρώμης που αιχμαλωτίστηκε και δολοφονήθηκε, από τον Πέρση βασιλιά Σαπώρ.
Aquae Granni

Η αρχαιολογική θέση Aquae Granni, άλλες ονομασίες Aquis grani / Aquisgranum, σπανιότερα "vicus Aquensis" ή "Aquis villa" και μετά το 1166, καθώς απέκτησε δικαιώματα πόλης "ipsam civitatem Aquisgranum", είναι ρωμαϊκό vicus που αποτελεί τον πρόδρομο οικισμό του Άαχεν της Γερμανίας, ευρισκόμενο στη ρωμαϊκή επαρχία της "Κάτω Γερμανίας" ("Germania inferior"). Περί το 80 μ.Χ. οι λεγεώνες της επαρχίας έκτισαν δύο λουτρά πάνω στις θερμές πηγές, την "Büchelthermae" και τη "Münsterthermae", οι οποίες παρέμειναν σε χρήση περίπου έως το δεύτερο μισό του 4ου αιώνα .

Το όνομα Aquae Granni αποδίδεται συνηθέστερα ως "ύδατα του Γκράνους" (ο Grannus ή Apollo-Grannus ήταν κελτική θεότητα που ταυτίζεται με τον Απόλλωνα), ενώ άλλοι μελετητές αποδίδουν την προέλευση της ονομασίας στο λατινικό "granum" (κόκκος, π.χ. δημητριακών), με την περιοχή χρησιμεύουσα ως βασική σιταποθήκη του Καρλομάγνου.

Τα δύο λουτρά έγιναν σημαντικό κέντρο υγείας και ξεκούρασης για τα κουρασμένα ρωμαϊκά στρατεύματα μαζί με ένα κτηριακό σύμπλεγμα ναών, πιθανώς για τα στρατεύματα που το έκτισαν. Ρωμαϊκά ενδιαιτήματα περιλαμβάνονταν στην ευρύτερη περιοχή των λουτρών, ενώ βορειδυτικά της εγκατάστασης αναφέρεται πως υπήρχε νεκρόπολις του 3ου και του 4ου αι. Τα περισσότερα από τα ευρήματα της συγκεκριμένης αρχαιολογικής θέσης βρίσκονται πλέον στο Rheinisches Landesmuseum στη Βόννη.
Άνταμ Γκόντιερ

Ο Άνταμ Γκόντιερ ("Adam Wade Gontier", 25 Μαΐου 1978) είναι Καναδός μουσικός, τραγουδιστής και στιχουργός. Ήταν ο βασικός τραγουδιστής, κιθαρίστας και στιχουργός του καναδικού συγκροτήματος Three Days Grace. Στις 9 Ιανουαρίου 2013 έφυγε από το συγκρότημα.
TuxGuitar

Το TuxGuitar είναι ένα ελεύθερο, ανοικτού κώδικα λογισμικό για επεξεργασία ταμπλατούρας, το οποίο περιλαμβάνει βασικά χαρακτηριστικά όπως την επεξεργασία ταμπλατούρας, επεξεργασία παρτιτούρας, υποστήριξη για τριπλέτες και με την ικανότητα εισαγωγής και εξαγωγής αρχείων μορφής Guitar Pro gp3, gp4, και gp5.[5][6] Επιπρόσθετα, το TuxGuitar μπορεί να λειτουργήσει ως ένας βασικός επεξεργαστής MIDI χρησιμοποιώντας τη διεπαφή ταμπλατούρας ή staff, και από την έκδοση 1.0 και μετά, μπορεί να κάνει εισαγωγή και εξαγωγή αρχείων MIDI. Η μασκότ του TuxGuitar και ο θεματοφύλακας του ονόματος είναι ο Tux, ο πιγκουίνος-μασκότ για πολλά παιγνίδια και προγράμματα που σχεδιάσθηκαν εγγενώς για Linux. Είναι γραμμένο με χρήση της γλώσσας προγραμματισμού Java,[7] με τα GUI toolkits SWT και το GTK[citation needed]. Κυκλοφόρησε στην έκδοση 2.1 της GNU Lesser General Public License, και το TuxGuitar είναι ένα ελεύθερο και ανοικτού κώδικα λογισμικό.
Από τον Οκτώβριο 2011, το έργο μοιάζει να έχει εγκαταλειφθεί. Μερικοί ενθουσιώδεις έχουν, από τότε, κλωνοποιήσει το έργο στο SourceForge.
Κωνσταντίνος Χρυσανθόπουλος

O Κωνσταντίνος Χρυσανθόπουλος (1910 - 1995) ήταν Έλληνας δικηγόρος και πολιτικός.
Ρομπέρτο Μπολάνιο

Ο Ρομπέρτο Μπολάνιο Άβαλος ("Roberto Bolaño Ávalos", 28 Απριλίου 1953 – 15 Ιουλίου 2003) ήταν Χιλιανός συγγραφέας. Είναι κυρίως γνωστός ως μυθιστοριογράφος, αλλά έγραψε και διηγήματα, ποιήματα και δοκίμια. Το 1999 κέρδισε το Βραβείο Ρόμουλο Γκαγιέγος για το μυθιστόρημά του "Los detectives salvajes" («Οι άγριοι ντετέκτιβς»), ενώ το 2008 τιμήθηκε μετά θάνατο με το Αμερικανικό National Book Critics Circle Award για το μυθιστόρημά του "2666", το οποίο περιγράφηκε από το μέλος της κριτικής επιτροπής Marcela Valdes ως «έργο τόσο πλούσιο και εκθαμβωτικό, ώστε θα προσελκύει σίγουρα αναγνώστες και φιλολόγους για αιώνες». Ο Μπολάνιο περιγράφηκε στους "The New York Times" ως «η σημαντικότερη λατινοαμερικανική λογοτεχνική φωνή της γενιάς του».
Βίλλα Αλλατίνι

Η Βίλλα Αλλατίνι είναι τριώροφη έπαυλη στην περιοχή Ντεπώ, στα ανατολικά του Δήμου Θεσσαλονίκης και επί της Λεωφόρου Βασιλίσσης Όλγας.
Φοίβος Δέλφης

Ο Φοίβος Δέλφης (1909 - 15 Φεβρουαρίου 1988) ήταν Έλληνας ποιητής, ιδρυτικό μέλος της ΕΕΛ.
ΟΣ Ρουμελάνζ

Η ΟΣ Ρουμελάνζ είναι ποδοσφαιρική ομάδα με έδρα το Ρουμελάνζ στο νοτιοδυτικό Λουξεμβούργο. Έχει τερματίσει 3 φορές στη δεύτερη θέση στο 
Πρωτάθλημα ποδοσφαίρου Λουξεμβούργου (1967–68, 1969–70, 1971–72) ενώ έχει κατακτήσει 2 φορές το κύπελλο (1967–68, 1974–75).
Ζακ Οντιάρ

O Ζακ Οντιάρ (γαλλικά: Jacques Audiard, , 30 Απριλίου 1952) είναι Γάλλος σκηνοθέτης ταινιών και σεναριογράφος. Είναι γιος του Μισέλ Οντιάρ, εξίσου διακεκριμένου σκηνοθέτη και σεναριογράφου.

Έχει κερδίσει από δύο φορές το Βραβείο César Καλύτερης ταινίας, όπως και το Βραβείο BAFTA Καλύτερης Μη Αγγλόφωνης Ταινίας, την πρώτη για το "Ο χτύπος που έχασε η καρδιά μου" το 2005 και την δεύτερη το 2010 με την ταινία "Ένας Προφήτης", με την τελευταία να του χαρίζει επιπλέον το Βραβείο Grand Prix στο Φεστιβάλ Καννών 2009. Η ταινία του "Σώμα με Σώμα" διαγωνίσθηκε για τον Χρυσό Φοίνικα στο Φεστιβάλ Καννών 2012.

Κατάφερε να κερδίσει τον Χρυσό Φοίνικα με την ταινία του "Dheepan" στο Φεστιβάλ Καννών 2015.

Κατηγορία:Γάλλοι σεναριογράφοι
Κατηγορία:Γάλλοι άνδρες ηθοποιοί κινηματογράφου
Γιασμίνα Ίλιτς

Η Γιασμίνα Ίλιτς (γεν. 1985) είναι διεθνής Σέρβα καλαθοσφαιρίστρια. Την περίοδο 2009-10 αγωνίστηκε στον Παναθηναϊκό.
Ηλεκτροπαραγωγός Σταθμός Δεκέλειας

Ο Ηλεκτροπαραγωγός Σταθμός Δεκέλειας ανήκει στην Αρχή Ηλεκτρισμού Κύπρου. Η παρούσα δυναμικότητα του φτάνει τα 460 MW.

Τα έργα ανέγερσης του ξεκίνησαν το 1950, ενώ η Αρχή ιδρύθηκε το 1952. Πρόκειται, δηλαδή, για τον πρώτο της σταθμό με την πρώτη φάση του να λειτουργεί στις αρχές του 1953. Όταν ολοκληρώθηκε, αποτελείτο από δύο ατμοστρόβιλους των 7 MW και πέντε των 14 MW (σύνολο 84 MW). Οι λέβητες έκαιγαν μαζούτ.

Το 1980, η Αρχή προχώρησε με την ανέγερση έξι νέων ατμοστροβίλων ισχύος 60 MW ο καθένας. Το 1982 και 1983 τέθηκαν σε λειτουργία οι πρώτοι δύο κατασκευής Siemens, το 1989 οι επόμενοι δύο κατασκευής Toshiba με γεννήτριες Alstom, και τέλος το 1992 και 1993 οι τελευταίοι δύο κατασκευής Bharat Heavy Electricals. Και οι έξι λέβητες κατασκευάστηκαν από την Waagner-Biro. Και σ' αυτή την περίπτωση, οι λέβητες καίνε μαζούτ.

Στο μεταξύ, η παλαιά ανάπτυξη σταμάτησε να χρησιμοποιείται, αλλά πέρασαν αρκετά χρόνια μέχρι την κατεδάφισή της. Στον χώρο που καταλάμβαναν οι δεξαμενές της, ανεγέρθηκαν δύο νέες μονάδες παραγωγής, η κάθε μία ισχύος 50 MW και αποτελούμενη από τρεις μηχανές με έμβολα. Οι πρώτες τρεις κατασκευάστηκαν από την Mitsui και λειτούργησαν το 2009, ενώ οι άλλες τρεις από την Wärtsilä και λειτούργησαν το 2010. Και οι έξι ακολουθούν το θερμοδυναμικό κύκλο του Diesel καίοντας μαζούτ, αλλά οι πρώτες τρεις έχουν δίχρονη αρχιτεκτονική και οι άλλες τρεις τετράχρονη.
Κοινότητα Υάμειας

Άγιοι [[Μέγας Κωνσταντίνoς|Κωνσταντίνος]] και [[Αγία Ελένη|Ελένη]], Ενορίας [[Υάμεια|Υάμειας]].|εναλλ.=
Η Κοινότητα Υάμειας, είναι μία από τις 10 Κοινότητες της Δημοτικής Ενότητας Κορώνης, του Δήμου Πύλου-Νέστορος και υπάγεται στην Περιφερειακή Ενότητα Μεσσηνίας, της Περιφέρειας Πελοποννήσου. Αποτελείται από έναν οικισμό, την Υάμεια ως έδρα και έχει 122 κατοίκους, σύμφωνα με την .
Δήμος Μπότσαρης

Ο Δήμος Μπότσαρης του Μάρκου (1935 — 2003) ήταν Έλληνας δημοσιογράφος, συγγραφέας και πολιτικός. Διετέλεσε δήμαρχος Σπάτων και βουλευτής. Σύζυγός του υπήρξε η ηθοποιός Μαίρη Χρονοπούλου.
Δημήτριος Γατόπουλος

Ο Δημήτριος Γατόπουλος (1886 - 1956) ήταν Έλληνας συγγραφέας.
Σεραφείμ Παπαδόπουλος

Ο Σεραφείμ Παπαδόπουλος είναι Έλληνας πρώην ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1956 ως το 1963, κατακτώντας με τους "κίτρινους" το τελευταίο πρωτάθλημα Θεσσαλονίκης.
Αρχαία Υάμεια

Η [[Υάμεια]] (σύγχρονος οικισμός, στη [[Δημοτική Ενότητα Κορώνης]], του [[Δήμος Πύλου - Νέστορος|Δήμου Πύλου - Νέστορος]]), σε άλλη θέση από την Αρχαία Υάμεια.|εναλλ.=
Ο [[Προφήτης Ηλίας]], στο [[Καπλάνι Μεσσηνίας|Καπλάνι Κορώνης Μεσσηνίας]], κοντά στον αρχαιολογικό χώρο Βίγλα στο Καπλάνι Πυλίας.
Στη θέση «Βίγλα», περιοχή της Κοινότητας Καπλανίου Μεσσηνίας και κοντά στα χωριά Καπλάνι και Ζιζάνι, που απέχει οδικώς 6 χλμ. από την Υάμεια, βρέθηκαν αρχαιολoγικά ευρήματα με αναφορές στην Αρχαία Υάμεια. Χρειάζεται όμως να γίνει ανασκαφή και αρχαιολογική έρευνα για να μαθουμε περισσότερα γιά την Αρχαία Υάμεια. 

Υαμείτις ήταν μία από τις 5 πόλεις που μοίρασε ο Κρεσφόντης τη Μεσσηνία. Οι άλλες 4 ήταν η Πύλος, το Ρίο (πιθανόν η σημερινή Κορώνη). η Μεσόλα και η πρωτεύουσα Στενύκλαρος (Στράβων 8,4,7). Υάμεια, ή Υαμία, ή Υαμείτης, ή Υαμίτης ήταν η πόλη που παραχώρησαν οι Λακεδαιμόνιοι στους απογόνους του Ανδροκλή (Παυσανίας 4,14,4).

Η περιοχή Βίγλα στο Καπλάνι Πυλίας, κηρύχθηκε Χερσαίος Αρχαιολογικός Χώρος από το Υπουργείο Πολιτισμού και την Εφορεία Αρχαιοτήτων Μεσσηνίας, με το ΦΕΚ 666Β - 01/08/1996 (σελ. 2 και 3, από 8).